เผอิญวันนั้นไปเชียงใหม่ เป็นชาวกรุงผู้หิวโหย ร้านอะไรๆก็ปิดหมด เปิดแต่ร้านเหล้า ซึ่งมันมะช่ายยย
อารมณ์คือเหนื่อยมาก อยากทาน แล้วก็กลับเข้าที่พักไปนอน บวกกับที่จอดรถแถวนั้นก็ไม่ค่อยมี

เอาว๊ะ เปิดวงใน เจอร้านราเมงร้านนี้ รีวิวค่อนข้างโอเค ไม่ได้แย่
เลยชะแว๊บเข้าไปเซย์ไฮกับเจ้าของร้านที่กำลังจะเก็บร้าน
... ตักน้ำซุปออกจากหม้อ เตรียมตัวล้างทำความสะอาด

เราก็เลยถามว่า ปิดรึยังคะ ? ยังครับ ! เสียงตอบรับกลับมาให้ใจชื้นนน
จำไมไ่ด้ว่าสั่งอะไรไปบ้าง น่าจะสึเคเมง กับราเมงถ้วยเล็ก แล้วก็เกี๊ยวซ่า
PS! ลืมบอกว่าที่นี่ราเมงขายเป็นไซส์นะ มี S M L

เกี๊ยวซ่าเค้าอร่อยนะ ไส้อร่อย ทอดไม่มันจนเกินไป
ราเมงก็อร่อยมากกกกกกกกก หรือเพราะเราหิวมากหว่า
สึเคเมงแอบเค็มไปนิด คุงแฟนบอก น่าจะเป็นเพราะน้ำซุปอยู่ก้นหม้อ เลยเจ้มจ้นไปนิดนึง 555
เลยให้นางใส่ซุปเราเพื่อเจือจางก็เลยทานได้ อิ่มสบายท้อง

เช็คบิลไปเบาๆ สามร้อยกว่าบาท คือดีงาม อิ่ม อร่อย รสชาติโอเค ของคุณภาพดี เจ้าของร้านน่ารัก
เค้าบอกว่าสักพักเค้าจะต้องย้ายร้านไปที่อื่นเพราะเจ้าของตึกขายตึกให้คนอื่น เค้าจึงต้องย้าย
แต่เราไม่รู้ว่าสถานที่ที่เค้าจะย้ายมันคือที่ไหน เพื่อนๆคนไหนไปลองไปสอบถามได้นะคะ ก่อนที่เค้าจะย้ายไป 
